
TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija/ VU – Vilniaus universitetas.
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
2. PIRKIMO OBJEKTAS
2.1. [bookmark: _Hlk200974005][bookmark: _Hlk172555011]Pirkimo objektas – Vilniaus universiteto A. Mickevičiaus muziejaus nuolatinės, laikinos ekspozicijų, darbo kabineto ir multifunkcinės salės individualaus dizaino, baldų ir interakcijų sukūrimo bei projekto parengimo paslaugų pirkimas (toliau – Paslaugos). Minimų paslaugų pirkimas yra skirstomas į 2 (du) etapus. Pirmo etapo trukmė – ne ilgiau kaip 90 (devyniasdešimt)  kalendorinių dienų nuo sutarties įsigaliojimo. Antro etapo trukmė – ne ilgiau kaip 150 (šimtas penkiasdešimt) kalendorinių dienų nuo pirmo etapo suteiktų paslaugų priėmimo ir pardavimo akto pasirašymo dienos. 
2.2. Pirkimo objektas į pirkimo objekto dalis neskaidomas, todėl Tiekėjas privalo teikti pasiūlymą visai žemiau nurodytai pirkimo objekto apimčiai.
2.3. Paslaugų teikimo vieta – Vilniaus universiteto A. Mickevičiaus muziejus (toliau - Muziejus), esantis adresu Bernardinu g. 11, Vilniuje. Paslaugos bus teikiamos valstybės saugomame pastate, kuris yra įtrauktas į Kultūros vertybių registrą (unikalus objekto kodas Kultūros vertybių registre - 10381). Perkančioji organizacija  suteiks galimybę Tiekėjams apžiūrėti paslaugų teikimo vietą iki pasiūlymo pateikimo termino. Apžiūrėti objektą norintys tiekėjai turi ne vėliau kaip per 2 (dvi) darbo dienas nuo pirkimo CVP IS sistemoje paskelbimo kreiptis susirašinėjimo priemonėmis į perkančiąją organizaciją, kuri nustatys konkrečią datą ir laiką bei informuos apie numatomą apžiūrą/apžiūras visus tiekėjus.
2.4. Paslaugų apimtys:
1 lentelė. 
	Eil. Nr.
	Paslaugų pavadinimas
	Paslaugų apimtis ir mato vnt. 
	Užsakymų teikimas
	Paslaugų suteikimo terminas nuo Sutarties įsigaliojimo 

	
	
	
	Taip
(žymėti, jei paslaugų užsakymai bus teikiami pagal poreikį, periodiškai ar kt.)**
	Ne
(žymėti, jei nurodytu laiku bus pristatytas visas perkamas paslaugų kiekis)*
	

	1.
	I etapas. Vilniaus universiteto A. Mickevičiaus muziejaus nuolatinės ekspozicijos, laikinųjų ekspozicijų erdvės, darbo kabineto ir multifunkcinės salės interjero koncepcijos sukūrimas, individualaus interjero dizaino projekto su funkcinių baldų ir interakcijų išdėstymu, elektros taškų žymėjimu paruošimas, pradinės sąmatos sudarymas.
	1 kompl.
	☐	☒	Ne ilgiau kaip 90 k. d. . (arba per tiek, kiek  įsipareigoja Pasiūlymo A formoje, žr. detaliau Specialiųjų pirkimo sąlygų priede Nr. 2, A dalis)

	2.
	II etapas. Vilniaus universiteto A. Mickevičiaus muziejaus nuolatinės ekspozicijos, laikinųjų ekspozicijų erdvės, darbo kabineto ir multifunkcinės salės baldų techninių brėžinių ir techninės specifikacijos parengimas, interakcijų techninės specifikacijos parengimas, galutinės sąmatos sudarymas.
	     1 kompl.
	

☐
	

☒
	

Ne ilgiau kaip 150 k. d. nuo I etapo suteiktų paslaugų priėmimo ir perdavimo akto pasirašymo dienos




2.5.  Aukščiau esančioje lentelės 1 ir 2 punktuose nurodyta paslaugų apimtis yra tiksli ir vykdant Sutartį nesikeis.
2.6. Užsakymų teikimo tvarka:
2.6.1. užsakymai Sutarties galiojimo laikotarpiu neteikiami. Tiekėjas nuo Sutarties įsigaliojimo per 10 (dešimt) darbo dienų įsipareigoja paruošti ir suderinti su Pirkėjo atstovu – Vilniaus universiteto muziejaus muziejininke Vaiva Kubeckiene, el. p. vaiva.kubeckiene@muziejus.vu.lt , paslaugų suteikimo eigą ir grafiką. Pirkėjas nuo Sutarties įsigaliojimo įsipareigoja per 10 (dešimt) darbo dienų supažindinti Tiekėją su planuojamomis eksponuoti muzealijomis ir suteikti istorinę medžiagą, reikalingą sutartinių įsipareigojimų įgyvendinimui. 
2.7. Pirkėjas ir Tiekėjas siekiant greitesnio ir maksimaliai gero rezultato turi glaudžiai bendradarbiauti ir pateikti prašomą informaciją. 
2.8. Paslaugų suteikimo terminas negali būti ilgesnis nei nustatytas 1 lentelėje. 

3. REIKALAVIMAI PASLAUGOMS 
3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[footnoteRef:1] [1: Lygiaverčiu laikomas pirkimo objektas, kurio savybės nėra prastesnės (t.y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):
•     neatliekant papildomų sąveikaujančių elementų pakeitimų;
•    panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;
•     numatytas tarnavimo laikotarpis nėra  trumpesnis;
•     nėra prastesnio techninio pažangumo lygio.
Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. ] 


2 lentelė.
	
I. ĮVADINĖ INFORMACIJA  


	
HEROJUS, VIETA, TEMA IR IŠSKIRTINUMAS 
Pagrindinis ekspozicijos herojus – Adomas Mickevičius, 1798–1855 m. gyvenęs, lietuvių ir lenkų poetas rašytojas, visuomenės veikėjas. Tai žymiausias lenkų romantizmo atstovas, kurio kūrybos pradžia ir formavimasis neatsiejamas nuo Vilniaus miesto ir Vilniaus universiteto (tuo metu Vilniaus imperatoriškojo universiteto). Adomas Mickevičius yra vienas iš slaptosios filomatų draugijos įkūrėjų. 
Adomo Mickevičiaus muziejus yra Vilniaus universiteto muziejaus padalinys įsikūręs Bernardinų g. 11 name (įtrauktas į Kultūros vertybių registrą,  unikalus objekto kodas Kultūros vertybių registre - 10381). Pastato architektūra ir struktūra formavosi XVII-XVIII a. 1822 m. poetas Adomas Mickevičius čia “išbaigė” kūrinį “Gražina”, o 1911 m. Janas Konradas Obstas įkūrė muziejų, skirtą poeto gyvenimui ir kūrybai atminti. Pastarasis muziejaus laikomas seniausiu vis dar veikiančiu viešuoju muziejumi Vilniuje. 1938 m. J. K. Obstas dovanojimo aktu visą pastatą su muziejumi perleido Vilniaus universitetui (tuo metu Stepono Batoro universitetas). II Pasaulinio karo metais muziejus tapo paprastu butu, dauguma eksponatų dingo. Muziejus atkurtas 1955 m., po kelių dešimtmečių vyko remontas. 2021 m. A. Mickevičiaus muziejus tapo Vilniaus universiteto muziejaus padaliniu, o 2024 m. čia pradėta rekonstrukcija. Po jos planuojama įrengti atnaujintą nuolatinę ir laikinąją ekspozicijas. 
 Pagrindinė numatoma muziejaus tema ir išskirtinumas.  Adomas Mickevičius šiame muziejuje pateikiamas XIX a. pradžios Vilniaus miesto ir Vilniaus universiteto istorijos kontekste. Muziejus siūlys susipažinti su poeto jaunystės, studijavimo etapu ir kartu su XIX a. pradžios Vilniaus gyvenimu, kuriame daug kontrastų ir aktualių idėjų. Tuo metu Vilnius ir Universitetas priklausė Rusijos imperijai, vyko daug administracinių, kultūrinių pertvarkų ir kartu pasipriešinimo okupacinei valdžiai judėjimų (kūrėsi slaptosios draugijos, atsigręžta į Lietuvos didžiosios kunigaikštystės istoriją). A. Mickevičiaus figūra, priklausymas filomatams, bei kūryba, kuri laikoma romantizmo ištakomis, yra puikus to pavyzdys.  
Kitaip, nei kiti panašaus pobūdžio muziejai (pasaulyje yra dešimt A. Mickevičiui skirtų muziejų, iš jų garsiausi Paryžiuje, Varšuvoje, Poznanėje, Stambule) čia siekiama neprisirišti prie vienos asmenybės "kulto", tačiau atsitraukti ir pamatyti Mickevičių jo supančių kitų žymių žmonių, miesto ir Vilniaus universiteto (tuo metu Vilniaus Imperatoriškojo universiteto) gyvenimo kontekste, o ne pateikti vieną “teisingą” naratyvą. Taip pat svarbu kelti klausimus (pvz. Kuo aktualus Adomas Mickevičius, jo kūryba šiandieniniame pasaulyje, tiek Lietuvos, Lenkijos ar kitų šalių gyventojams? Kuo svarbi XIX a. pradžios Vilniaus istorija dabartinei vilniečio, lietuvio savimonei?). 




	
II. MUZIEJAUS TIKSLAS IR UŽDAVINIAI  
Muziejaus tikslai:  
1. Tinkamai pritaikytose darbuotojų ir lankytojų poreikiams patalpose naujai ir aktualiai pateikti A. Mickevičiaus jaunystės gyvenimo laikotarpį, išryškinant Vilniaus XIX a. pradžios istorijos kontekstą bei poeto studijas Vilniaus Imperatoriškajame universitete.

Muziejaus uždaviniai: 
1. Sukurti estetišką, patrauklią šiuolaikinei visuomenei nuolatinę ekspoziciją, kuri leis:
· Interaktyviai ir aktualiai kalbėti apie ankstyvąją A. Mickevičiaus kūrybą ir gyvenimą, kuris neatsiejamas nuo Vilniaus.
· Interaktyviai ir aktualiai kalbėti apie XIX a. pradžios Vilnių: socialinius, intelektualinius ir estetinius kontrastus bei įvairovę.
2. Kurti dinamišką muziejų, kuriame būtų reguliariai keičiama laikinoji ekspozicija, siejamas istorinis turinys su šių dienų aktualijomis.  
3. Pritraukti platesnes tikslines grupes bei pritaikyti ekspoziciją negalią turintiems žmonėms. 
4. Įtraukti į muziejų patirtinių momentų, kurie padėtų aktyvuoti visus žmogaus pojūčius ir pajausti bendrą atmosferą. 
5. Įrengti multifunkcinę ir patrauklią erdvę bei paversti muziejų populiaria bendruomenių susirinkimo ir edukacijų vieta, kurioje būtų keliami klausimai, kuriantys terpę diskusijai.
6. Turėti funkcionalų ir patogų darbo kabinetą, skirtą 3 (trims) darbuotojams su lankytojų aptarnavimo erdve.
7. Įrengti spintas ir lentynas darbo inventoriui (knygoms, dokumentams, edukacinėms priemonėms, šluotoms, švaros priemonėms, biuro įrangai, seifui, sulankstomiems baldams).
8. Sukurti pritaikytas edukacijoms, turistinėms grupėms, pavieniams lankytojams ekspozicines erdves, kuriose atsispindėtų XIX a. pr. miesto buto stilius, atskleisiantis laikinos ir nuolatinės ekspozicijų temas ir leisiantis išryškinti planuojamas eksponuoti vertybes.


	
III. TIKSLINĖS MUZIEJAUS GRUPĖS IR JŲ POREIKIAI 
Pagrindinės muziejaus tikslinės grupės muziejuje yra grupėmis apsilankantys lankytojai (užsienio turistai, lietuviai ir moksleiviai), tačiau atnaujinus ekspoziciją ir muziejų, tikimąsi pritraukti daugiau šeimų, pavienių lankytojų, VU bendruomenę bei žmones su negalia. Pagrindiniai lankytojų segmentai: 
· Vilnių lankančios užsienio turistų grupės (iki 30 žmonių vienu metu). Įprastai didžiausią lankytojų srauto dalį sudaro lenkų turistų grupės. Atnaujinant muziejų, siekiama proporcijas pakeisti, kad muziejus būtų aktualus, įdomus ir kitų šalių turistams. Tai siekiama padaryti tiek aktualizuojat turinį, tiek įtraukiant anglų kalbą į informacinius aprašus. Lankymo vidutinė trukmė: 1 val. 
· Lietuvių grupės (iki 30 žmonių vienu metu, iš Vilniaus ir kitų miestų), kurios nori įdėmiau susipažinti tiek su Adomo Mickevičiaus asmenybe, kūryba, tiek su Vilniaus istorija. Svarbus aktualumas su šių dienų aktualijomis, diskusinis istorijos pateikimas. Lankymo vidutinė trukmė: 1 val. 
· Moksleivių grupės (8-12 klasės). Svarbi patogi edukacijų erdvė, galimybė priimti iki 30 vaikų klasę. Turinio pritaikymas įvairaus amžiaus vaikams. Lankymo trukmė: 45 min-1 val. 
· Šeimos. Šiai tikslinei grupei svarbus pritaikomumas vaikams. Galima atskiras kampelis vaikams arba vaiko dėmesio pritraukimas pritaikant  žemesnį stendų lygį jų poreikiams (taktiliniai objektai ir kt.) ir ūgiui. Tėvams aktualus audio gidas (integruota aplikacija išmaniajame įrenginyje). Lankymo vidutinė trukmė: 45 min. 
· Pavieniai lankytojai. Tokiam lankytojui svarbi galimybė turėti audio gidą, patirtiniai taškai, informaciniai ekranai, stotelės, kuriose savarankiškai nagrinėjama muziejaus tema. Taip pat svarbi vieta, kur galėtų vykti intelektualiniai susibūrimai. Lankymo trukmė: 1-1,5 val. 
· VU studentai, darbuotojai. A. Mickevičiaus muziejus – neatsiejama Vilniaus universiteto bendruomenės dalis. Siekiama dar labiau integruoti šį muziejų į Universiteto gyvenimą: organizuoti studentų mokymus, ekskursijas; kviesti Universiteto svečius; teikti galimybę Universiteto bendruomenei organizuoti įvairius renginius (konferencijas, priėmimus, studentų dienas ir kt.). Lankymo trukmė – 1 val. 
· Negalią turinys lankytojai. Remonto metu numatyti užvažiavimai pirmame aukšte judėjimo negalią turintiems lankytojams. Ekspozicijoje siekiama pritaikyti lankymą ir klausos, regos bei kitas negalias turintiems žmonėms. Taigi svarbūs taktiliniai taškai, audio ir audiovizualiniai sprendimai, galimybė skaityti pritaikytus užrašus ir kt. Lankymo trukmė: 1 val. 




	
V. MUZIEJAUS ERDVĖS STRUKTŪRA 
Prie Techninės specifikacijos pridedami A. Mickevičiaus muziejaus patalpų kadastrinių matavimų planai (Priedas Nr. 1). 
A. Mickevičiaus muziejaus patalpas sudaro: 
1. Vidinis kiemas. Jį naudoja tiek muziejaus lankytojai, darbuotojai, tiek VU Komunikacijos fakultetas. Ekspozicinių elementų nenumatoma, nebent dizaino kūrėjai matytų poreikį.  
2. Lankytojų aptarnavimo centras ir darbo kabinetas susidaro iš patalpų, pažymėtų kadastrinių matavimo plane Nr. 1-5, 5,42 kv.m., ~ H-2,80 m ir Nr. 1-7, 13,46 kv.m., ~ H-2,80 m). Kabinete numatoma įrengti 3 darbo vietas, kasos aparato vietą, vietą prisėsti 1-2 lankytojams, vietą suvenyrų stendui, vietą susidėti svarbiausią darbuotojų naudojamą literatūrą, segtuvus.  
3. Laikinosios ekspozicijos patalpa (Nr. 1-8, 37,96 kv.m., ~ H-2,80 m). Šioje patalpoje numatoma reguliariai keisti ekspozicijas. Patalpoje yra židinys, kuris liks kaip atributas, tačiau neveiks.  
4. Nuolatinės ekspozicijos patalpos (Nr. 1-11, 13,71 kv.m., ~ H-2,80 m; Nr. 1-10, 10,83 kv.m., ~ H-2,80 m; Nr. 1-9, 21,08 kv.m., ~ H-2,80 m). Šios patalpos susideda iš sanitarinio mazgo erdvės (kadastrinių matavimo plane pažymėta Nr. 1-12, 0,91 kv.m.; Nr. 1-13, 1 kv.m.; Nr. 1-14, 1,34 kv.m., ~ H-2,80 m) prieangio ir dviejų kambarių. Šiose erdvėse numatoma įrengti nuolatinę ekspoziciją, kurioje poreikiui esant vėliau vyks paskiri muziejaus eksponatų / turinio papildymai, tačiau bendras naratyvas nesikeis. Sanitarinis mazgas skirtas lankytojams turi būti pritaikytas lankytojams su negalia.
Rūsys. Jį sudaro 4 erdvės. Į rūsį veda nestandartinio aukščio tarp pakopų, statūs laiptai, nepritaikyti turintiems judėjimo negalią asmenims. Laiptais nusileidžiame į kadastrinių matavimo plane pažymėtą Nr. R1-1, 3,21 kv.m. patapą-prieangį (~ H-2,80 m ). Už jo esančioje patalpoje (kadastrinių matavimo plane pažymėta Nr. R1-2, 13,60 kv.m., ~ H-2,80 m) planuojama įrengti edukacinių reikmenų susidėjimo vietą, rūbinę, nedidelį poilsio kampelį. Didžiausioje rūsio patalpoje (kadastrinių matavimo plane pažymėta Nr. R1-4, 47,02 kv.m., ~ H-2,60 m) planuojama edukacijų, intelektualinių susibūrimų vieta. Patalpoje (kadastrinių matavimo plane pažymėta Nr. R1-6, 7,66 kv.m., ~H-2,80 m) įrengta rekuperacinė sistema, į šią patalpą gali patekti tik darbuotojai. Šalia šios patalpos yra niša (kadastrinių matavimo plane pažymėta Nr. R1-5, 2,84 kv.m., ~ H-2,80 m) tinkama baldinei konstrukcijai, kurioje bus sudėtas darbo inventorius.

	Eil. Nr.
	Patalpa 
	Poreikio aprašymas 

	Ekspozicijos turinys, potemės  
	Eksponatai (platesnis eksponatų aprašas 2 priede) 

	1.
	Lankytojų aptarnavimo centras ir darbo kabinetas
(Nr. 1-5, 5,42 kv.m.; Nr. 1-7, 13,46 kv.m.)
	Lankytojų aptarnavimo vieta turi būti reprezentatyvi, patogi muziejaus lankytojui. Joje turi būti teikiama turistinė informacija, išdėstytos vitrinos su suvenyrais ir knygomis, joje turi atsirasti vieta lankytojų poilsiui. 
Patalpoje Nr. 1-5 šalia sanitarinio mazgo yra niša, kurią reikia pritaikyti muziejaus darbuotojų poreikiams. 
Darbo kabinete turi atsirasti 3 darbo vietos, įrengtos pagal saugos ir sveikatos norminių teisės aktų reikalavimus. Darbo vietos turi būti įrengtos taip, kad juose dirbantys darbuotojai turėtų gerą apšvietimą, būtų apsaugoti nuo traumų, jų darbo aplinkoje nebūtų sveikatai kenksmingų ir pavojingų medžiagų, rizikos veiksnių. 
Darbo kabinete turi būti 3 darbo stalai su stalčiais, 3 kėdės, spintos ir lentynos darbui naudojamoms knygoms ir dokumentams susidėti. 
Taip pat darbo kabinete turi būti numatyta vieta biuro įrangai (pvz. multifunkcinis įrenginys), kasos aparatui ir seifui, ne mažesniam negu 500x350x360 mm (išoriniai matmenys) ir ne didesniam negu 730x400x360 mm (išoriniai matmenys).
Darbo kabinete esanti niša turi būti pritaikyta darbuotojų poreikiams – knygų ir suvenyrų sandėliavimui,  darbuotojų viršutinių lauko drabužių pakabinimui, pinigų seifui (nebent interjero dizaineris numatys jam vietą kitoje šios patalpos vietoje).
Minimų patalpų dizainas turėtų būti suderintas su laikinosios ekspozicijos patalpos estetiniu sprendimu.
Projektuojant privaloma atsižvelgti į šias vertingąsias patalpų savybes: tinkuotos plytų mūro sienos, sienų apdaila – tinko tipas (sienos netyrinėtos, galimai patalpa buvo puošta sienine tapyba)., patalpų vidaus durų ir perėjimų tarp patalpų stačiakampės durų angos, stalių ir kitų medžiagų gaminiai - langų medinių konstrukcijų ir skaidymo tipas. Minimos vertingosios patalpų savybės yra saugomos ir negali būti pažeistos. 
	
	

	2.

	Laikinosios ekspozicijos patalpa 
(Nr. 1-8, 37,96)
	Laikinosios ekspozicijos patalpa turi būti pritaikyta besikeičiančioms parodoms. Šios patalpos interjeras ir baldai turi būti subtilūs ir šiuolaikiški. Minimos erdvės dizaino sprendimai turi harmonizuoti su šalia esančių lankytojų aptarnavimo centro ir darbo kabineto patalpų apipavidalinimu. 
Laikinosios ekspozicijos patalpos baldai turi būti universalūs, o jų konstrukcija ir montavimo būdas nepavojinga lankytojams. Ekspoziciniai baldai būti lengvai transformuojami ir pritaikomi vis naujai temai ir skirtingų muzealijų eksponavimui.   
Atkreiptinas dėmesys, kad priešgaisrinės saugos sumetimais patalpoje esantis židinys negali būti naudojamas. Tai ekspozicijos dalis. 
Taip pat pagal turimą suderintą projektą patalpoje yra numatytas perimetrinis ekspozicinis apšvietimas.
Be to ši patalpa bus naudojama nedidelių grupių susirinkimams, todėl joje privaloma numatyti ne mažiau 20 (dvidešimties) ir ne daugiau 30 (trisdešimties) mobilių sėdimų vietų, ekrano ir projektoriaus įrengimą. Prieš pasirenkant ekrano tipą ir montavimo būdą privaloma įvertinti ar yra galimybė pakabinti prie lubų nuleidžiamą išskleidžiamą ir paslepiamą ekraną. Jeigu tokios galimybės nėra, turi būti pasiūlytas alternatyvus poreikio sprendimas, neapkraunantis erdvės.
Šioje patalpoje turi būti suprojektuota universali interakcija, leisianti keisti informaciją priklausomai nuo laikinos parodos temos.  
Projektuojant privaloma atsižvelgti į šias vertingąsias patalpų savybes: tinkuotos plytų mūro sienos, medinių atvirų sijų su vožtinėmis lentomis tipas, sienų apdaila – tinko tipas (sienos netyrinėtos, galimai patalpa buvo puošta sienine tapyba), stalių ir kitų medžiagų gaminiai - langų medinių konstrukcijų ir skaidymo tipas. Pažymėtina, jog lubos šioje patalpoje buvo remontuotos 1998 m.  Minimos vertingosios patalpų savybės yra saugomos ir negali būti pažeistos. Projektuojant privaloma į tai atsižvelgti.

	
	

	
	
	
	
	

	
	
	Pirmoje laikinojoje ekspozicijoje turi būti atskleista A. Mickevičiaus muziejaus istorija. Tam turi būti panaudotos vertybės, išvardintos „Eksponatai (platesnis eksponatų aprašas 2 priede)“ stulpelyje.
	I potemė. A. Mickevičiaus muziejaus istorija 
	· Pirmoji muziejaus memorialinė lenta 
· Bernardinų g. fotografija 
· Obsto fotografijos 


	
	
	Antra laikinosios ekspozicijos potemė A. Mickevičiaus “įmuziejinimo” fenomenas. Tam turi būti panaudotos vertybės, išvardintos „Eksponatai (platesnis eksponatų aprašas 2 priede)“ stulpelyje.
	II potemė. A. Mickevičiaus “įmuziejinimo” fenomenas 
	· Bareljefas Mickevičiaus 100 metinėms 
· Medalis Mickevičiaus 100 metinėms 
· Medalis Mickevičiui 
· Pomirtinė kaukė 
· Pašto ženklų kolekcija 
· Paminklų Mickevičiui miniatiūros (3 vnt.) 


	3.
	Pirma nuolatinės ekspozicijos patalpa 
(Nr. 1-11, 13,71 kv.m.)
	Nuolatinės ekspozicijos pirmoje patalpoje turi atsirasti chronologinė interaktyvi sienelė, atvaizduojanti A. Mickevičiaus svarbius gyvenimo įvykius ir lygiagrečiai Vilniaus miesto raidos įvykius. Istorinę medžiagą ir įvykių chronologiją Tiekėjui pateiks Pirkėjas. 
Sienelės interaktyvumo lygis ir lankytojų įtraukimo būdai bus aptariami su šio pirkimo laimėtoju. 
Galimas pirmasis patyriminis taškas, kuris įveiklintų bent vieną iš penkių žmogaus pojūčių: regėjimą, klausą, uoslę, skonį, lytėjimą. Numatant šį sprendimą būtina įvertinti, kaip jį galės patirti pavieniai lankytojai ir koks bus jo poveikis didelėms grupėms (grupės dydis apie 50 žmonių).
Vertingos šių patalpų savybės: tinkuotos plytų mūro sienos, medinių atvirų sijų su vožtinėmis lentomis tipas, sienų apdaila – tinko tipas (sienos netyrinėtos, galimai patalpa buvo puošta sienine tapyba), patalpų vidaus durų ir perėjimų tarp patalpų stačiakampės durų angos.
	· Įvedimas į ekspozicijos temą. 
· A. Mickevičiaus gyvenimo etapų sienelė 
· Vilniaus miesto istorijos chronologija (XVIII a. pab. -XIX a. I pusė) 

	· Mickevičiaus portretai (2vnt.) 
· Naugarduko ir Vilniaus atvaizdai. 


	
4.
	Antra nuolatinės ekspozicijos patalpa 
(Nr. 1-10, 10,83 kv.m.)
	Antroje nuolatinės ekspozicijos patalpoje turi būti atskleistos dvi potemės:
1. A. Mickevičius: Vilnius ir Universitetas carinės Rusijos valdžioje: valstybinis fasadas ir slaptųjų draugijų veikla. 
2. A. Mickevičius: miestiečio, studento kasdienybė ir salono kultūra .
Potemėms atskleisti turi būti panaudotos „Eksponatai (platesnis eksponatų aprašas 2 priede)“ stulpelyje išvardytos .
Projektuojant privaloma atsižvelgti į šias vertingąsias patalpų savybes: tinkuotos plytų mūro sienos, medinių atvirų sijų su vožtinėmis lentomis tipas, sienų apdaila – tinko tipas (sienos netyrinėtos, galimai patalpa buvo puošta sienine tapyba), stalių ir kitų medžiagų gaminiai - langų medinių konstrukcijų ir skaidymo tipas, patalpų vidaus durų ir perėjimų tarp patalpų stačiakampės durų angos. Minimos vertingosios patalpų savybės yra saugomos ir negali būti pažeistos. Projektuojant privaloma į tai atsižvelgti.



	




	 

	
	
	Atkreiptinas dėmesys, kad filomatai paliko po savęs laiškus ir eiles, bet beveik neturime vizualinių šaltinių, todėl būtina sugalvoti būdą, kaip patraukliai ir interaktyviai pristatyti filomatų draugijos narius ir jų skleidžiamas idėjas lankytojui.
Šioje ekspozicijos dalyje turi būti A. Mickevičiaus eilėraštis filomatams. Kūrinio išeksponavimo būdas turi atkreipti lankytojų dėmesį ir „pakviesti“ skaityti ir/arba išklausyti, interaktyviai „pamatyti“ eilėraščio turinį. 
Ekspozicijoje turi būti interaktyviai pristatytas šubravcų kūrybos satyrinis stilius, panaudojant savaitiniame satyros laikraštyje „Gatvės žinios“ (leistas 1816–22 m. lenkų kalba, Vilniuje) publikuotą tekstą, kuris turi būti įgarsintas aktoriaus ir įrašytas lietuvių, lenkų ir anglų kalbomis. 
Taip pat šiai daliai turi būti sukurtas unikalus interaktyvus žaidimas. Vienas iš galimų variantų – „Kokiai slaptajai draugijai priklausytum?“. Minima interakcijos išraiška bus kuriama ir derinama  su Tiekėju projektavimo eigoje.

	
I potemė. A. Mickevičius: Vilnius ir Universitetas carinės Rusijos valdžioje: valstybinis fasadas ir slaptųjų draugijų veikla. 














	1. Rusijos imperijos universiteto baigimo ženklelis 
2. Medalis, skirtas Adomui Jurgiui Čartoriskiui 
3. Skelbimas, skirtas Aleksandro I karūnavimo šventei 
4. Tapybos kūrinys „Aleksandro II apsilankymas VU“ 
5. XIX a. seifas 
6. Masonų ritualų reikmenys (6 vnt.) 
7. Leidinys „Gatvės žinios“
8. Eskizas „Filomatai“
9. Graviūra „Tomas Zanas“ 
7. Fotografija „Vilniaus neošubravcai Vrublevskio namuose, 1912“

	
	
	Salono kultūros tema turi būti pristatyta lankytojams patyriminių, interaktyvių sprendinių pagalba, padėsiančių atskleisti šios kultūros įvairovę. 
Ekspozicijoje turi būti panaudoti kasdienėje miestiečio, studento, bajoro buityje naudojami daiktai, „prakalbinti“ dizaino išraiškos ir interakcijų priemonėmis.
Galimas interaktyvus žemėlapis su A. Mickevičiui svarbiomis vietomis Vilniuje arba kita interakcija, įtraukianti lankytojus į kasdienį XIX a. gyvenimą.

	II potemė. A. Mickevičius: miestiečio, studento kasdienybė ir salono kultūra.
	1. Mickevičiaus kėdė 1 
2. Mickevičiaus kėdė 2 
3. Mickevičiaus stalas 
4. Diplomas moksleiviui, kuriame yra Mickevičiaus parašas 
5. Lošimo kortų staliukas 
6. Salono kėdė 
7. Paskaitų tvarkaraštis 
8. Mickevičiui svarbios Vilniaus vietos: Šv. Onos bžn. graviūra ir Aušros vartų graviūra 





	5.
	Trečia nuolatinės ekspozicijos patalpa 
(Nr. 1-9, 21,08 kv.m.)
	Šiuolaikinio subtilaus dizaino ir interakcijų pagalba šioje patalpoje turi būti pristatytos apšvietos (proto galios išaukštinimas) ir romantizmo (iracionalumo, paslapties, subjektyvumo svarba) idėjos, jų įtaka XVIII a. pab. – XIX a. I pusės buvusios LDK ir Vilniaus visuomenei.
Tiekėjas turi sugalvoti kaip inovatyviai pateikti lankytojams A. Mickevičiaus baladę “Romantika” bei kūrinio “Gražina” turinį ir/arba ištraukas.
Projektuojant privaloma atsižvelgti į šias vertingąsias patalpų savybes: tinkuotos plytų mūro sienos, medinių atvirų sijų su vožtinėmis lentomis tipas, sienų apdaila – tinko tipas (sienos netyrinėtos, galimai patalpa buvo puošta sienine tapyba), stalių ir kitų medžiagų gaminiai - langų medinių konstrukcijų ir skaidymo tipas, patalpų vidaus durų ir perėjimų tarp patalpų stačiakampės durų angos, glazūruotų baltų koklių krosnis su karnizu ir karūna. Minimos vertingosios patalpų savybės yra saugomos ir negali būti pažeistos. Projektuojant privaloma į tai atsižvelgti.


	
	 

	
	
	
	I potemė. A. Mickevičius Apšvietos ir Romantizmo takoskyroje.
	1. Andriaus Sniadeckio portretas 
2. Andriaus Sniadeckio veikalas 
3. Skelbimas apie Andriaus Sniadeckio paskaitą 
4. Chemijos reikmenys 
5. Mikroskopas 
6. Jono Sniadeckio veikalas 
7. Graviūra “Piasto išrinkimas karaliumi”, pagal P. Smuglevičių 
8. Joachimo Lelevelio portretas 
9. Joachimo Lelevelio veikalas 
10.  Mickevičiaus eilėraštis J. Leleveliui 
11.  Daukanto veikalas 
12.  Vilniaus vaizdo graviūra (Ozemblovskis) 
13.  Marilės biustas 
14.  Gražinos skulptūra 
15.  Mickevičiaus portretas (Vankevičiaus pav. kopija)


	6.
	Rūsys 
(Nr. R1-1, 3,21 kv.m.;        Nr. R1-2, 13,60 kv.m.; 
Nr. R1-6, 7,66 kv.m.; Nr. R1-5, 2,84 kv.m.; Nr. R1-4, 47,02 kv.m.)
	Jį sudaro 4 erdvės. Į rūsį veda nestandartinio aukščio tarp pakopų, statūs laiptai, nepritaikyti turintiems judėjimo negalią asmenims. 
Planuojama multifunkcinė rūsio patalpų paskirtis. Šiose patalpose numatoma rengti konferencijas, pasitarimus, susirinkimus ir edukacijas. 
Rūsio patalpoje (plane pažymėta Nr. R1-1) turi būti įrengta rūbinė su edukacinio inventoriaus, indų sandėliavimo baldais. Taip pat šioje patalpoje turi atsirasti poilsio kampelis su 2 sėdimomis vietomis, skirtomis lankytojams ir darbuotojams. 
Rūsio patalpoje (plane pažymėta Nr. R1-6) yra įrengta rekuperacinė sistema, kurios tikslas yra kontroliuoti patalpų drėgmę. Ši patalpa turi būti neprieinama lankytojams, bet šios patalpos prieangyje (plane pažymėta Nr. R1-5, 2,84 kv.m.) reikia suprojektuoti sandėliavimo baldines sistemas darbiniam inventoriui. 
Didžiausią rūsio patalpą (plane pažymėta R1-4, 47,02 kv.m.) būtina pritaikyti susirinkimams, konferencijoms, edukacijoms (jose dalyvaus vyresnių klasių mokiniai). Šios patalpos interjere turi dominuoti racionalumas, natūralios medžiagos ir solidi, išliekamąją vertę turinti estetika. 
Taip pat šioje patalpoje turi būti numatyta vieta ekranui, projektoriui, stalui ir kėdėms. Kėdės turi būti lengvai patraukiamos ir pernešamos, turi užimti mažai sandėliavimo vietos. Sėdimų vietų skaičius nuo 30 (trisdešimt) iki 40 (keturiasdešimt) vienetų.  Prieš projektuojant privaloma įvertinti patalpos vertingąsias savybes. 
Šioje patalpoje gali būti numatytos interakcijos, pabrėžiančios erdvės solidumą ir paryškinančios jos priklausymą A. Mickevičiaus muziejui. 
Nepaisant to, kad rūsyje yra įrengta rekuperacinė sistema, radiatorinis ir grindų šildymai, projektuojant baldus būtina rinktis medžiagas, maksimaliai atsparias drėgmei. 
Projektuojant privaloma atsižvelgti į šias vertingąsias patalpų savybes: ŠR korpuso Š ir R dalies rūsio patalpų plytų mūro cilindriniai skliautai, akmens, plytų mūro juostiniai pamatai su tinkuotu akmens mūro cokoliu konstrukcijos, ŠR korpuso Š ir R dalies rūsio patalpų ir PR korpuso rūsio patalpos plytų mūro sienos, ŠR korpuso Š dalies rūsio patalpų pleištinių, pusapskričių ir segmentinių sąramų angos ir nišos, PR korpuso rūsio patalpos plytų mūro cilindrinis skliautas, lubų ir sienų apdaila – tinko tipas, ŠR korpuso ŠR fasado ir PR korpuso fasado rūsių stačiakampės ir pusapskričių sąramų švieslangių angos. Minimos vertingosios patalpų savybės yra saugomos ir negali būti pažeistos. Projektuojant privaloma į tai atsižvelgti.


	
	

	7.
	Rodyklių sistema ir informacinės lentelės
	Visam muziejui turi būti sukurta rodyklių sistema, leisianti lankytojui laisvai orientuotis muziejaus patalpose ir identifikuoti tas patalpas pagal paskirtį.
Rodyklės stilistiškai turi harmonizuoti su muziejaus interjerų dizainu.

	
	




4. APLINKOSAUGINIAI REIKALAVIMAI
4.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo 4.4.3. papunkčiu yra „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) <...>“.


5. [bookmark: _Hlk158296136][bookmark: _Hlk158296143]KITA INFORMACIJA
5.1. Ekspozicijos, grafinio turinio ir audiovizualinių sprendimų dizainas turi būti unikalus, individualiai sukurtas ir pritaikytas valstybės saugomam kultūros paveldo objektui – Bernardinų 11, Vilnius (unikalus objekto kodas Kultūros vertybių registre - 10381). Ekspozicija turi būti šiuolaikiška, interaktyvi, tačiau neužgožianti pastato autentiškų detalių.  
5.2. Šiuo metu Muziejaus patalpose yra vykdomi tvarkybos darbai pagal suderintą Mokslo paskirties pastato Bernardinų g. 11, Vilniuje, paprastojo remonto projektą. Su minimo projekto sprendiniais Tiekėjas galės susipažinti po sutarties pasirašymo.
5.3. Visose muziejaus patalpose turi būti išlaikyta vientisa dizaino stilistika. Visos ekspozicijos dizainas turi būti patogus, saugus, aiškus naudoti, ergonomiškas tiek darbuotojams, tiek lankytojams. 
5.4. Minimaliomis sąnaudomis siekiama gauti tinkamą rezultatą. Dizaino efektai neturėtų užgožti ekspozicijos turinio. 
5.5. Ekspozicija turi būti tinkama individualiam lankytojui, ekskursijoms grupėmis iki 30 žmonių. Numatomos tikslinės grupės: šeimos, moksleiviai, VU bendruomenė, užsienio turistai, lankytojai su specialiaisiais poreikiais (turintys judėjimo, regos, klausos ar kitą negalią). Atkreiptinas dėmesys, kad A. Mickevičiaus muziejaus rūsio dizainas turi įgauti solidesnę išraišką ir turi būti pritaikytas vyresnių klasių moksleiviams bei suaugusiems, bet tuo pačiu turi būti saugus ir mažamečiams vaikams. Svarbu atkreipti dėmesį į eksponavimo aukščius, tekstų skaitomumą, patogumą apžiūrėti žmonėms, judantiems  neįgaliųjų vežimėlių pagalba (neįskaitant rūsį) ir vaikams. Regos negalią turintiems žmonėms projekto sprendiniuose turi būti numatyti taktiliniai objektai. 
5.6. Ekspozicijose rekomenduojama numatyti nedideles poilsio vietas. 
5.7. Ekspozicijai turi būti sukurta rodyklių sistema ir informacinės lentelės, numatytas jų išdėstymas patalpų plane. 
5.8. Projekto sprendiniai turi užtikrinti eksponatams tinkamas eksponavimo sąlygas naudojant nekenksmingą apšvietimą, sandarias vitrinas su galimybe patogiai jas atidaryti, antirefleksinius stiklus ir kitas eksponatų saugumą nuo kenksmingo aplinkos poveikio apsaugančias priemones ir medžiagas.  
5.9. Numatyti projekto sprendiniuose ekspozicijų, kuriose eksponuojamos muziejinės vertybės, langus padengti UV ir kitus kenksmingus spindulius sulaikančia plėvele. 
5.10. Pagrindiniai ekspozicijose naudojami elementai: unikalūs autentiški eksponatai (daiktai, fotografijos, dokumentai, knygos, tapybos ir grafikos darbai), tekstinė medžiaga (etiketažas, teminiai tekstai, įvadiniai tekstai). Galima naudoti papildomus grafinius motyvus temai sustiprinti, tačiau jie neturi užgožti, o padėti  atskleisti autentiškus eksponatus. 
5.11. Planuojama, kad ekspozicijoje ir audiovizualinėse priemonėse naudojami tekstai (įvadiniai tekstai, teminiai tekstai, pavadinimai, etiketažas ir kt.) ir įgarsinimai bus pateikti lietuvių, anglų ir lenkų kalbomis. 
5.12. Siekiant didesnio lankytojų interaktyvumo, projekto sprendiniuose turi būti numatyta audiogido sistema savarankiškoms ekskursijoms, naudojant išmaniuosius įrenginius.  
5.13. Tiekėjo rengiama ekspozicijos, audiovizualinių ir kitų sprendimų turinio medžiaga (tekstai, maketai, nuotraukos, dizaino sprendimai ir t.t.) derinama, tikslinama ir detalizuojama bendradarbiaujant su Užsakovu.  
5.14. Ekspozicijos dizaino projektą turi sudaryti:  
5.1.1. aiškinamasis raštas, kuriame turi būti aprašyta esama situacija, naujo dizaino idėja, jos pagrindimas, pristatyti meniniai ir technologiniai sprendiniai.
5.1.2. techniniai brėžiniai.
5.1.3. interjero koncepcija atskiroms patalpoms.
5.14.4. 3D patalpų vizualizacijos, kuriose nurodomos tikslios baldų vietos ir jų dydžiai, atsižvelgiant į patalpos erdvių zonas, specifiką ir ergonomiką, patalpų apdailos medžiagos, šviestuvų ir kitų interjero detalių išsidėstymas. 
5.14.5. baldų brėžiniai, leisiantys tiksliai apibrėžti baldų konstrukciją, matmenis ir detales. Brėžiniuose taip pat turi būti nurodytas baldų ir furnitūros medžiagiškumas, spalviniai sprendiniai. 
5.14.6. elektros planas, kuriame bus pažymėti visi elektros instaliacijos taškai, tokie kaip rozetės, jungikliai, apšvietimas. Taip pat turi būti sužymėti visi atstumai ir aukščiai.
5.14.7. interakcijų veikimo aprašymas, vizualizacija. Tiekėjas turi pasiūlyti saugų, ekonomišką, tvarų interakcijų veikimo principą, kurio dėka interakcijas bus paprasta naudoti.
5.14.8. baldų ir interakcijų techninė specifikacija.
5.14.9. Vilniaus universiteto A. Mickevičiaus muziejaus nuolatinės ekspozicijos, laikinųjų ekspozicijų erdvės, darbo kabineto ir multifunkcinės salės individualaus dizaino, baldų ir interakcijų sukūrimo bei projekto įgyvendinimo sąmatos. Atkreiptinas dėmesys, kad pradinė sąmata yra reikalinga iki 2025-10-31. Sąmatoje taip pat turi būti atskirai numatytas 10 proc. pabrangimas. 
5.15. Kartu su pasiūlymu Tiekėjas turi pateikti 1 (vieną) galimą nuolatinės ekspozicijos (Nr. 1-9) vizualizaciją. Kartu su teikiama vizualizacija Tiekėjas turi pateikti vizualizacijos aiškinamąjį raštą,  kuriame aiškiai ir išsamiai būtų pateikta visa informacija  apie baldus, spalvas, apšvietimą, tekstūras ir medžiagas bei informacija, atitinkanti Specialiųjų pirkimų sąlygų priedo Nr. 5 „Pasiūlymų vertinimo kriterijai ir sąlygos“ 2 lentelėje nurodytus kokybinio vertinimo kriterijus. Pasirašius sutartį, galutinis nuolatinės ekspozicijos projektas turi būti derinamas su Perkančiąja organizacija ir pritaikomas pagal jos pageidavimus. Galutinė projekto versija negali būti prastesnės kokybės, funkcionalumo ir estetikos požiūriu nei vizualizacija, pateikta kartu su pasiūlymu.
5.16. Po sutarties pasirašymo Tiekėjas privalo Pirkėjui pateikti 2 (du) galimus vizualinius ekspozicijos sprendinius ir kartu su Pirkėju išsirinkti vieną, pagal kurį bus parengtas ekspozicijos dizaino projektas.
5.17. Kai projektas bus  paruoštas ir pateiktas,  Pirkėjo atstovai, patikrins jo atitiktį šiai techninei specifikacijai, patikrins visų interakcijų ir baldų techninę specifikaciją bei brėžinius ir nustačius netikslumus, informuoja Tiekėją apie jų koregavimą ir/arba patikslinimą. Tiekėjas įsipareigoja pakoreguoti ekspozicijos projektą ir baldų bei interakcijų specifikacijas per 14 (keturiolika) darbo dienų. Tiekėjas turi įsivertinti savo darbus ir užtikrinti, kad projekto galutinis pateikimas atitiktų grafiką, o Paslaugų teikimo pabaiga nebūtų ilgesnė nei nurodyta 1 lentelėje.
5.18. Paslaugų teikimo pabaiga yra laikomas momentas, kai Tiekėjas tinkamai suteikia visas nurodytas paslaugas, o Pirkėjas pasirašo Paslaugų priėmimo–perdavimo aktą. Paslaugų suteikimo kokybę tikrina ir paslaugų priėmimo ir perdavimo aktą iš Pirkėjo pusės pasirašo VU muziejaus vadybininkė Barbara Omelčenko, el. p. barbara.omelcenko@muziejus.vu.lt 

6. PRIEDAI
1 priedas. A. Mickevičiaus muziejaus patalpų kadastrinių matavimų planai.
2 priedas. A. Mickevičiaus muziejaus eksponatai.

